«Йăва» вырăс халăх юмахĕ тăрăх хайланă уяв сценарийĕ.

(кĕçĕн ушкăна çÿрекен ачасемпе ирттермелли уяв сценарийĕ.)

Тĕллевсем:

- ачасене ача-пăча валли çырнă юмахсемпе паллаштарасси;

- юлташсене ырă тума, пулăшма вĕрентесси;

- сăвă-юрă урлă чăваш чĕлхине юратма, аслисене хисеплеме, сăпайлăха хăнăхтарасси;

- уявра савăнăçлă, хавас туйăма ÿстересси.

Пурăннă тет асаттепе асанне. Асанне аннесен уявĕ ячĕпе йăва пĕçернĕ, мăнукĕсене кĕтме хатĕрленет. Таврана тутлă шăршă сарăлнă. Йăва хаваслă юрă çеммипе ташласа çÿрет, наушник тăхăннă. Чăваш халăх юрри «Кукаçипе куками» юрă янăрать. Пÿрт умĕнче асттепе асанне хăма савалаççĕ.

Ырă шăрша туйса мулкач килет.

- Ай, епле тутлă шăршă сарăлнă, хырăм выçса кайнăччĕ…

(Хаваслă кĕвĕ янăрать, йăва ташласа çÿрет.)

Мулкач: Епле, йăва, эс хитре,

 Капăр туму тыткăнлать,

 Хырăм выççи кастарать,

 Саншăн пыр ман ярăнать.

Йăва: Ырă шăршă сарăлать,

 Капăр тумпа савăнап.

 Санăн хырăм выççине

 Ирттерĕпĕр, ан кулян.

 Хĕр ачасем «Чечек вальсĕ» (П.Чайковский) ташлаççĕ.

Мулкач: Йăва тусăм, ан çилен,

 Хырăм выççи анратрĕ…

 Çăмăл пурнăç шырамăп,

 Хăварсам хăв ушкăнта.

Йăва: Манра чару çук пачах,

 Пулсам туслă ушкăнра.

Хитре юрă янăрать. Йывăçсем хушшинчен кашкăр тухать.

Кашкăр: У-у, тутлă шăршă таврана сарăлнă (хырăмне шăлкаласа), кăнтăр апачĕ пулать мана! (Йăвана курать)

 У-у, йăва,

 Епле эсĕ пит хитре,

 Капăр туму тыткăнлать,

 Хырăм выççи кастарать,

 Саншăн пыр ман ярăнать

Йăва: Ырă шăршă сарăлать,

 Капăр тумпа савăнап.

 Санăн хырăм выççине

 Ирттерĕпĕр, ан кулян.

 Пĕр йăва мар, иккĕшпех

 Тутантарăп туххăмрах.

(Пÿртрен асатте тухать, сунара кайма пуçтарăннă, çурăм хыçĕнче пăшал курă

нать.)

Асатте: Сăрă тусăм, кашаман,

 Тутансам ман парнене… (пăшалне çурăм хыçĕнчен илет)

Кашкăр: Шеллесемĕрччĕ мана,

 Каçарсамăр, тупата.

 Йăнăша эп хам туяп,

 Тытрăм хама кăнттамла.

 Ирĕк парăр хăвăрпа

 Юрлама та ташлама.

(Ачасем çавра ушкăна тăраççĕ)

Юрă « МАМА »

Хитре юрă янăрать. Тĕмсем хушшинчен утаман тухать.

Упа: Эпĕ упа-утаман,

 Ик урапа утакан,

 Вăрманта пурăнакан,

 Тутлă шăрша туякан.

Упа: У-у, тутлă шăршă таврана сарăлнă (тути-çăварне шăлкаласа),

 кăнтăр апачĕ пулать мана! (йăвана курать)

 У-у, йăва,

 Епле эсĕ пит хитре,

 Капăр туму тыткăнлать,

 Хырăм выççи кастарать,

 Саншăн пыр ман ярăнать

Йăва: Ырă шăршă сарăлать,

 Капăр тумпа савăнап.

 Санăн хырăм выççине

 Ирттерĕпĕр, ан кулян.

 Тутансам, эс, утаман

 Чĕре сури – сар пылне.

Ташă «Пыл хурчĕсен ташши»

Упа: Тек усал шутпа çÿремĕп,

 Каçарсамăр, юлташсем,

 Ирĕк парăр пурăнма

 Сирĕн йышлă ушкăнра.

Йăва: Манра чару çук пачах,

 Пулсам йышлă ушкăнра.

Хитре юрă янăрать. Йывăçсем хушшинчен тилĕ йăпшăнса тухать. Чеййĕн чĕлхине çулакалать, пĕр çаврăм ташласа илет. Йăвана асăрхать.

Тилĕ: Ырă кун пултăр, йăва тусăм.

Йăва: Ырă кун пултăр, тилĕ тус.

Тилĕ: Тĕлĕмелле ырă кун: юрлас, ташлас килет,

Йăва: Юрлар, тилĕ тус, юрлама тус-юлташсене чĕнер. (Ачасем çурма çавракана тăраççĕ)

Юрă. «Хорошо рядом с мамой». (сăм.Т.Волгинан, кĕвви А. Филиппенкăн)

Тилĕ: Хитре сассу тыткăнлать,

 Писев сăну илĕртет,

 Куçăм тарнă – пĕтерет.

 Çывăхарах эс пырсам,

 сăмса çине эс ларсам,

 тепрер çаврăм юрласам

(Пусма айĕнчен икĕ йытă чупса тухать, тилĕ тĕм айне чăмать. Йытăсем тилле тытса килеççĕ.)

Тилĕ: Чеелентĕм, каçарăр,

 Усал тумăп тек нихçан.

 Йышăнсамăр ушкăна

 Пĕрле туслă пурăнма.

 Йăва: Мĕнех пирте чару пачах çук,

 туслă пĕрле пурăнар,

 Юрлар, ташлар, савăнар,

 Пĕрне-пĕри хисеплер.

Юрă: «……»

ПУРТЕ: Туслăх пытăр ĕмĕре çакă «Шевле» садикре!!!